Den forsvundne pølsemaker

Den forsvundne pølsemaker er en norsk filmkomedie fra .

Hovedrollefigurene er detektiv Stein Rask (Leif Juster) og detektivassistent Simon Gløgg (Ernst Diesen).

Filmen er blitt en norsk klassiker, og den er vist i reprise mange ganger, både på norsk kino og TV. Den handler om at en av byens personligheter, pølsemaker H. Brand (Joachim Holst-Jensen) er forsvunnet, og privatetterforskerparet Rask og Gløgg får i oppdrag å oppspore ham. Etter mange viderverdigheter blir forbryterligaen oppsporet, og Rask og Gløgg får sin vel fortjente belønning. Den mest kjente scenen i filmen er da Leif Juster og Marie Therese Øgaard fremfører den klassiske sangen Pølsemaker, pølsemaker.

Filmen er vist i reprise på kino mange ganger og gitt ut på VHS, i en redigert versjon som manglet det første kvarteret. Filmen ble restaurert i sin helhet og gitt ut på DVD i 2018. Filmen ble utgitt i HD på Blu-ray for første gang 8. desember 2023, i prosjektet Norske Filmklassikere''.

 Handling 
Pølsemaker Brand forsvinner plutselig fra sitt eget hjem. Hans kone blir derfor bekymret og oppsøker snart privatdetektiv Stein Rask og hans assistent Simon Gløgg, for å finne ut hva som kan ha skjedd med ektemannen hennes. Det blir oppdaget blod der Brand forsvant, og en rekke personer er potensielle mistenkte. En av karakterene var en danserinne som kaller seg Flora, og kjæresten hennes er Barratt er en kjeltring.

Rask og Gløgg begynner snart å mistenke at Flora og kjæresten hennes kan ha kidnappet pølsemakeren. Men det viser seg at en ung skuespiller som arbeider ved ved det samme teateret som Flora er forlovet med pølsemakerens datter Solveig. Men Solveig oppdager at Flora har prøvd å flørte med hennes forlovede. Privatdetektivene oppdager også en rekke blindspor, og avslører forskjellige lyssky planer før de endelig snubler over hva som egentlig har skjedd med den forvunnede pølsemaker Brand.

 Skuespillere 
 Leif Juster – detektiv Stein Rask
 Ernst Diesen – assistent Simon Gløgg
 Joachim Holst-Jensen – pølsemaker H. Brand
 Eva Steen – fru H. Brand
 Eva Lunde – Solveig Brand, datter av herr og fru Brand
 Jens Gunderssen – skuespiller Ivar Johansen
 Kristian Hefte – slakter-svend Rudolf Jensen
 Wenche Klouman – Malla Hansen, slaktersvend Rudolf Jensens forlovede
 Leif Enger – ingeniør Barratt
 Lisi Caren – danserinnen Flora
 Kari Heide-Steen – hushjelp hos Malla Hansen
 Marie Therese Øgaard – Marie Therese
 Jon Sund – konferansier på nattklubben
 Jack Fjeldstad – kelner
 Herman Hansen – mann på trikken
 Harald Aimarsen – Brodersen
 Inger Jacobsen – radiosangerinne (bare stemme)

 Sanger 
 «Pølsemaker, pølsemaker» – Foxtrot (Kristian Hauger-Per Kvist). Innspilt av Leif Juster, sang, Kristian Haugers Danseorkester i Oslo 4. desember 1941. Utgitt på 78-platen Telefunken T-8372
 «Størmann på Måka» – Vals (Jolly Kramer-Johansen). Innspilt av Leif Juster, sang, Kristian Haugers Danseorkester i Oslo 4. desember 1941. Utgitt på 78-platen Telefunken T-8372 
 «Du er alltid i mine tanker» – Slowfox (Kristian Hauger-Per Kvist). Innspilt av Inger Jacobsen, Kristian Haugers Danseorkester i Oslo 4. desember 1941. Utgitt på 78-platen Telefunken T-8373 
 «To små hjerter» – Slowfox (Jolly Kramer-Johansen). Innspilt av Inger Jacobsen, Kristian Haugers Danseorkester i Oslo 4. desember 1941. Utgitt på 78-platen Telefunken T-8373

 Referanser 

 Eksterne lenker 


Kategori:Filmer fra 1941
Kategori:Norske filmer fra 1940-årene
Kategori:Norske filmkomedier
Kategori:Sort-hvitt-filmer
Kategori:Norskspråklige filmer